Kamu bisa jelasin ke aku soal Im Westen nichts Neues (filem 2022) dalam bahasa melayu?

Im Westen nichts Neues ("Tiada yang Baharu di [Barisan] Barat"; judul rasmi Inggeris: All Quiet on the Western Front, kadangkala All Quiet), ialah sebuah filem antiperang epik berbahasa Jerman 2022 berdasarkan novel 1929 dengan nama sama oleh Erich Maria Remarque. Diarahkan oleh Edward Berger, ia dibintangi oleh Felix Kammerer, Albrecht Schuch, Daniel Brühl, Sebastian Hülk, Aaron Hilmer, Edin Hasanovic, dan Devid Striesow.

Berlatarkan Perang Dunia I, ia mengikuti kehidupan seorang askar muda Jerman yang idealistik bernama Paul Bäumer. Selepas menyertai tentera Jerman bersama rakan-rakannya, Bäumer mendapati dirinya terdedah kepada realiti peperangan, menghancurkan harapan awalnya untuk menjadi seorang wira, dan melakukan yang terbaik untuk terus hidup. Filem ini menambah jalan cerita selari yang tidak terdapat dalam buku itu, yang mengikuti rundingan gencatan senjata untuk menamatkan perang.

All Quiet on the Western Front ditayangkan di Festival Filem Antarabangsa Toronto pada 12 September 2022, dan telah dikeluarkan bagi penstriman di Netflix pada 28 Oktober. Filem ini menerima ulasan positif daripada pengkritik, dengan pujian yang ditujukan kepada nada dan kesetiaan kepada mesej antiperang bahan sumber.  Ia menerima 14 pencalonan terkemuka di Anugerah Filem Akademi British ke-76 (menang tujuh, termasuk Filem Terbaik) dan sembilan di Anugerah Akademi ke-95, termasuk Filem Terbaik, dan memenangi empat: Cetera Antarabangsa Terbaik, Sinematografi Terbaik, Skor Asal Terbaik dan Rekaan Produksi Terbaik. Empat kemenangan itu mengikat Fanny och Alexander (1982), Crouching Tiger, Hidden Dragon (2000), dan Parasite (2019) sebagai filem bahasa asing paling banyak menerima anugerah dalam sejarah Oscar.